Diari Oficial de la Generalitat Valenciana


Sumari del DOGV 9315, del 07-04-2022 (2022/2960)

RESOLUCIÓ d'1 d'abril de 2022, de la Presidència de la Generalitat, per la qual es convoquen, per a l'any 2022, subvencions per a la realització d'activitats de formació i difusió en matèria de la Unió Europea i d'acció exterior.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2960


Data del document
:   01-04-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 d'abril de 2022, de la Presidència de la Generalitat, per la qual es convoquen, per a l'any 2022, subvencions per a la realització d'activitats de formació i difusió en matèria de la Unió Europea i d'acció exterior. [2022/2960]  
Mitjançant el Decret 16/2021, de 19 de maig, del president de la Generalitat (DOGV 9090, 24.05.2021), es van establir les bases reguladores de la concessió de subvencions per a la realització d'activitats de formació i difusió en matèria de la Unió Europea i d'acció exterior.  
  
La Llei 8/2021, de 30 de desembre, de pressupostos de la Generalitat per a l'exercici 2022, inclou, en l'annex de transferències i subvencions del programa 112.40, Relacions externes, la previsió d'una línia de subvenció, denominada Subvencions per a la realització d'activitats de formació i difusió en l'àmbit de les competències de la Unió Europea i Relacions Externes, amb codi S0940000, per import de 70.500 euros.  
  
Mitjançant aquestes ajudes es pretén contribuir a la divulgació de coneixements relatius a la Unió Europea, la participació ciutadana a la Unió Europea, i qualsevol altre aspecte relacionat directament amb la Unió Europea o amb l'acció exterior de la Comunitat Valenciana, tant respecte a països de fora de la Unió Europea com d'organismes internacionals, tot finançant activitats amb aquesta finalitat realitzades per entitats públiques, entitats sense ànim lucratiu i cooperatives.  
En virtut de l'exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV 9282, 21.02.2022), vista la proposta de la Direcció General de Relacions amb la Unió Europea i l'Estat, resolc:  
  
Primer. Objecte  
L'objecte de la present resolució és convocar, per a l'exercici 2022, les subvencions destinades a entitats públiques i a cooperatives i associacions i altres entitats sense ànim de lucre legalment constituïdes, per a la realització d'activitats formatives i de difusió la finalitat de la qual siga la divulgació en la Comunitat Valenciana de coneixements relatius a la Unió Europea, la participació ciutadana a la Unió Europea, i qualsevol altre aspecte relacionat directament amb la Unió Europea o amb l'acció exterior de la Comunitat Valenciana, tant respecte de països de fora de la Unió Europea com d'organismes internacionals.  
Per al present exercici es consideren prioritàries les temàtiques següents:  
- Pacte verd europeu.  
- Participació de les regions a la UE.  
- Fons Next Generation UE.  
- Europa adaptada a l'era digital.  
- Desenvolupament del pilar europeu de drets socials.  
- Any europeu de la joventut.  
  
Segon. Bases reguladores  
La present convocatòria es dicta a l'empara del que s'estableix en el Decret 16/2021, de 19 de maig, del president de la Generalitat, pel qual s'aproven les bases reguladores de la concessió de subvencions per a la realització d'activitats de formació i difusió en matèria de la Unió Europea i d'acció exterior.  
Quan en la present resolució es faça esment a les bases reguladores, haurà d'entendre's que es fa per remissió al decret esmentat en el paràgraf anterior.  
  
Tercer. Finançament i import de la convocatòria  
1. La quantia de l'import global màxim destinat a finançar aquestes subvencions ascendeix a 70.500 - (setanta mil cinc-cents euros) amb càrrec al capítol IV, línia de subvenció S0940000 del programa 15.46.10.654.02, de la Direcció General de Relacions amb la Unió Europea i l'Estat, del pressupost de la Generalitat per a 2022.  
2. L'import a concedir a cada entitat beneficiària ascendirà a la totalitat de les despeses subvencionables de l'activitat, quantitat que no podrà superar els 10.000,00 ?, per sol·licitud, d'acord amb els criteris establits en l'article 7 de les bases que regulen aquesta convocatòria.  
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
4. Per raons d'eficàcia i eficiència administrativa, s'estableix un import mínim subvencionable de 1.500,00 ?, sent desestimades les sol·licituds que no aconseguisquen aquest import.  
  
Quart. Condicions de la concessió de subvencions  
1. El procediment de concessió d'aquestes ajudes es tramitarà en règim de concurrència competitiva.  
2. Les entitats beneficiàries d'aquestes subvencions estaran subjectes a les obligacions establides en l'article 4 de les seues bases reguladores, al que es disposa en la resolució de concessió de les subvencions i, en general, a la normativa vigent que els siga aplicable.  
  
3. Les activitats que se subvencionen hauran d'executar-se en el territori de la Comunitat Valenciana. En el cas d'activitats en línia, l'execució s'entendrà realitzada en la seu de l'entitat subvencionada.  
4. L'execució de les activitats subvencionades podrà realitzar-se des del moment de la publicació de la present resolució, fins a la data límit de justificació de les ajudes establida en l'apartat deu de l'esmentada resolució, sense que això supose cap expectativa legítima sobre la concessió de la subvenció.  
5. Quedaran excloses, en el marc de la present convocatòria, les entitats i associacions sense ànim de lucre sol·licitants en les quals concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Cinqué. Sol·licituds: forma i termini  
1. Les sol·licituds per a l'obtenció de les presents subvencions hauran de ser emplenades per la persona que represente l'entitat sol·licitant, i es presentaran exclusivament de manera telemàtica a través de la seu electrònica de la Generalitat (https://sede.gva.es), accedint al procediment corresponent a aquesta convocatòria. Per a poder tramitar telemàticament la sol·licitud, s'haurà de disposar d'algun dels sistemes de signatura electrònica admesos en la seu electrònica de la Generalitat.  
  
Les sol·licituds realitzades per via diferent de la indicada es tindran per no presentades, en virtut dels articles 14.2 i 16.8 de la Llei 39/2015, d'1 d'octubre, del procediment administratiu comú de les administracions públiques.  
2. Cada entitat sol·licitant presentarà una sol·licitud independent per cadascuna de les activitats o projectes per als quals sol·licite subvenció, i una mateixa entitat podrà presentar més d'una sol·licitud.  
La presentació de la sol·licitud porta implícita l'acceptació de les bases reguladores.  
3. El termini de presentació de les sol·licituds serà d'un mes, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
Sisé. Documentació que cal adjuntar a la sol·licitud  
A la sol·licitud s'hauran d'acompanyar els documents següents:  
- Acreditació de la representació de la persona signant de la sol·licitud.  
- Domiciliació bancària de l'entitat beneficiària.  
- Un projecte del programa de l'activitat a realitzar, que reculla els aspectes que han de ser valorats d'acord amb el que es disposa en l'article 6 del Decret 16/2021, de 19 de maig, del president de la Generalitat.  
  
- Acreditació, si fa el cas, del cofinançament per altres entitats.  
  
Seté. Criteris de valoració de sol·licituds i per a la determinació de la subvenció.  
1. Per a determinar la quantia subvencionada, es tindrà en compte la baremació de les sol·licituds presentades, d'acord amb els criteris objectius de valoració establits en l'article 6 del decret que aprova les bases reguladores.  
2. D'acord amb l'article 9 de l'esmentat decret, s'estableix una puntuació mínima de 10 punts, a partir de la qual seran desestimades les sol·licituds que no aconseguisquen aquesta puntuació.  
3. Les sol·licituds que hagen aconseguit la puntuació mínima establida en l'apartat anterior se subvencionaran atenent els límits continguts en la present convocatòria, i les subvencions es concediran, per ordre de puntuació de major a menor, fins a l'esgotament dels fons previstos en aquesta convocatòria.  
4. Les sol·licituds que, havent aconseguit la puntuació mínima, no hagen pogut ser ateses per excedir l'import disponible en la convocatòria, passaran a integrar una llista de reserva, ordenada segons la puntuació obtinguda.  
Quan es produïsca la renúncia a la subvenció d'alguna de les entitats beneficiàries, el crèdit pressupostari no aplicat podrà concedir-se a les entitats integrants de la llista de reserva, d'acord amb els criteris establits en l'article 10, apartat 5.c de les bases reguladores.  
  
  
Huité. Tràmit de subsanació  
Quan la sol·licitud no reunisca els requisits assenyalats en la legislació bàsica de procediment administratiu comú, o no s'acompanye la documentació que, d'acord amb aquesta resolució, resulte exigible o es considere necessària per a resoldre, es requerirà l'entitat interessada perquè, en el termini de 10 dies hàbils, esmene la falta o acompanye els documents preceptius, amb indicació que, si així no ho fera, se la tindrà per desistida de la seua petició, prèvia resolució que haurà de ser dictada en els termes previstos en la legislació bàsica de procediment administratiu comú.  
  
Nové. Termini de resolució i notificació  
1. La resolució serà dictada per la Presidència de la Generalitat, previ informe i proposta de la Comissió de Valoració, en el termini màxim de tres mesos, comptats a partir de la data de finalització de la presentació de les sol·licituds, d'acord amb l'article 11 del decret que aprova les bases reguladores.  
Transcorregut aquest termini sense que s'haguera notificat resolució expressa, les entitats interessades podran entendre desestimades les seues sol·licituds per silenci administratiu.  
2. La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana, amb expressió de les bases, la convocatòria, el programa i el crèdit pressupostari a què s'imputa la subvenció. En aquesta resolució constaran les entitats beneficiàries, les activitats per a les quals es concedeix la subvenció i l'import concedit, així com, si fa el cas, les sol·licituds excloses i els motius de denegació.  
La publicació de l'esmentada resolució produirà els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre.  
3. Contra la resolució de concessió de les subvencions, que posa fi a la via administrativa, les persones interessades podran interposar potestativament recurs de reposició davant el mateix òrgan que l'haja dictada, en el termini d'un mes des de l'endemà de la notificació o publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juny, reguladora de la jurisdicció contenciosa administrativa.  
  
  
Desé. Justificació de la subvenció  
1. La justificació de les subvencions per part de les entitats beneficiàries es realitzarà mitjançant la presentació del compte justificatiu que contindrà la informació establida en l'article 12.2 de les bases reguladores.  
2. La presentació de la justificació es realitzarà de manera telemàtica en els mateixos termes de l'apartat cinqué de la present resolució.  
3. El termini màxim per a la presentació de la justificació de la subvenció finalitzarà el 10 de novembre de 2022.  
4. Es reduirà proporcionalment la subvenció en el cas que la justificació de les despeses realitzades no aconseguisca la quantia atorgada, així com quan no s'ajuste al manifestat en la sol·licitud, i, especialment, per la no execució de part de les activitats previstes, o canvis entre les partides del pressupost. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas, es garantirà el dret d'audiència a l'entitat interessada.  
  
Onzé. Règim de pagament de la subvenció  
El deslliurament de l'import de les subvencions es realitzarà en un pagament únic, després de la justificació de la despesa realitzada, mitjançant una transferència bancària al compte designat per l'entitat beneficiària en la seua sol·licitud.  
  
Dotzé. Pla de control  
Les entitats beneficiàries quedaran sotmeses a les actuacions de control i supervisió contingudes en l'article 14 del decret que aprova les bases reguladores.  
A l'efecte, i en el cas que la data de realització de l'activitat no estiguera fixada en la sol·licitud, o fora modificada posteriorment, es comunicarà aquesta circumstància, amb un mínim de 15 dies d'antelació a la data de realització de l'activitat, que en tot cas ha de ser anterior a la data límit de presentació de la justificació, a la Direcció General de Relacions amb la Unió Europea i l'Estat.  
  
Contra la present resolució, que esgota la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o bé, potestativament, recurs de reposició davant de l'òrgan que dicta la present resolució, en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; tot això sense perjudici que les persones interessades puguen presentar qualsevol altre recurs que hi estimen pertinent.  
  
València, 1 d'abril de 2022.- El secretari autonòmic per a la Unió Europea i Relacions Externes (p. d. R 17.02.2022; DOGV 21.02.2022): Joan Calabuig Rull.